Podlitiek: Aborsiedebat in VSA, Steenhuisen tussen Oekraïense vlae | Maroela Media
Podlitiek: Aborsiedebat in VSA, Steenhuisen tussen Oekraïense vlae
Betogers voor die Amerikaanse hooggeregshof in Washington, D.C. (Foto: Jim WATSON/AFP)
Podlitiek vervaardig nou al vir bykans vier jaar 'n weeklikse podsending oor die week se nuusgebeure en politieke gesprekpunte.
Hulle is vandeesweek terug met 'n gesprek oor die aborsiedebat in Amerika, die jongste verwikkelinge rakende die Zondo-kommissie en DA-leier John Steenhuisen se besoek aan die oorloggeteisterde Oekraïne.
Die uitlek van 'n voorlopige uitspraak deur die Amerikaanse hooggeregshof wat aandui dat die veelbesproke Roe vs. Wade-uitspraak van 1973 moontlik hersien gaan word, het die hele wêreld aan die gons. Argumente aan albei kante, veral die meer behoudende kant wat nie in alle omstandighede ten gunste van aborsie is nie, word weer luidkeels geopper. In die middel van hierdie rumoer probeer die Podlitiek-paneel om eers die belangrike feite te stel, waarna hulle die kwessie in diepte bespreek. Gegewe dat Suid-Afrika geneig is om kultureel stroomaf van die VSA te wees, is hierdie segment die luister werd!
Met die Zondo-kommissie wat 'n lys name voorstel van mense wat hy meen in hegtenis geneem behoort te word, vra die Podlitiek-span ook dié week, soos wat sekerlik dikwels oor die volgende maande gevra gaan word, waar is die ANC op pad heen? As pres. Cyril Ramaphosa beskou word as onbevoeg om korrupsie uit die weg te ruim en misdadigers in sy eie party te laat vervolg, kan hy dalk sy party se kiesers verloor. Daarenteen sou die vervolging van sy kamerade dalk vir hom vyande in sy party besorg … troebel waters om te navigeer!
Luister gerus hoe Podlitiek hierdie en ander stories #ontnonsens.
Die Podlitiek-span bestaan uit Paul Maritz, Daniël Eloff (Hurter Spies Ing.), Ernst van Zyl (AfriForum) en Frederik van Dyk.
ToekomsVenster: Leef vandag voluit en dankbaar
Luister: Die belewenis van opvoeding
My body, my choice… maar het die man geen sê nie? En indien nee, dan moet die man mos kan besluit om nie onderhoud te betaal as hy nie die kind wou hê nie.